google/wiki40b huggingface dataset:
Fersken

Opprinnelse og utbredelse

Treet ansees å ha sin opprinnelse i Kina, hvor det er beskrevet tidligere enn 2000 f.Kr. Arten spredte seg til Persia omkring år 200 f.Kr. (derav det latinske navnet), og videre til landene rundt middelhavet, der treet, sammen med mandel, aprikos og vindrue ble en viktig kulturvekst. Ved siden av sitron og granateple er fersken én av Hinduismens tre hellige frukter.
I dag dyrkes fersken over store deler av verden, og frukten er blitt en viktig internasjonal handelsvare, der ulike varianter av frukten dyrkes i alle verdensdelene.

Dyrking i skandinavia

Ferskentreet kan bære modne frukter i Danmark og de sydligste delene av Sverige og Norge. I disse områdene er det 3 viktige faktorer å ta hensyn til:

Frost under blomstring

Treets tidlige blomstring (mars-april) kan forårsake frostskader.

Soppsykdom på bladene

Fersken og nektarin angripes ofte av en soppsykdom («ferskenblæresyke»), «Taphrina deformans». Denne får bladene til å deformeres, og på sikt svekkes treet. Derfor bør man velge motstandsdyktige sorter; disse er ikke immune, men klarer seg likevel bra om de blir angrepet.

Rikelig tilgang på vann

Et tredje og viktig forhold for en vellykket frukthøst, er jevn og rikelig tilgang på vann. Er sommeren tørr, må derfor treet vannes regelmessig og grundig.

Frukten

Frukten er en steinfrukt. Den er rund, og kan bli opp til 8 cm. i diameter (vanligst 5–6 cm.). Skallet er nærmest loddent. Farvene er gjerne ulike sjatteringer av gult, rødt og blått, med den røde farven som den normalt mest dominerende. Midt i frukten ligger en stor oval stein (1,5 – 2 cm.), som inneholder fruktens frøkjerne.Frukten er gul, saftig, og smaken er søt og velsmakende. Steinen er svært hard, og uregelmessig.

Foredlingsvarianter

Gjennom foredling er det utviklet arter med ulike egenskaper, bl.a. steinløsnende («Freestones») og ikke-steinløsnende («Klingstones»). Det er arter med rødlig fruktmasse og med gul eller hvit fruktmasse.
Enkelte foredlingsvarianter har hvite blomster.
Nektarin er fremkommet ved en videreforedling av fersken.

Hermetisering

Frukten egner seg for hermetisering (i sukkerlake), og hermetisert fersken er en viktig handelsvare.

Tørrede frukter

Fersken egner seg for soltørking, etter at kjernen er fjernet, og er da en viktig C-vitaminkilde.
Z9 «Wolfgang Zenker»

Z9 «Wolfgang Zenker» var en av de tyske jagerne under den andre verdenskrig som angrep Narvik den 9. april 1940. Jageren ble senket 7. mai samme år.
Jageren ble oppkalt etter fenrik Otto Wolfgang Zenker (1898-1918) som ble drept under et myteri under første verdenskrig.
Thrichocalydon

Utseende

En nokså liten, svart trebukk, kroppen er kledt med påfallende, lange, oppstående, hvite hår. Antennene er tynne og lengre enn kroppen. Pronotum er rundet, nesten så langt som bredt, med en dyp midtfure. Dekkvingene er noe avsmalnende bakover, med en C-formet, gul flekk på "skuldrene" og en gul flekk litt foran midten. Beina har sterkt klubbeformede lår, ellers tynne. Lårenes indre del er gulrød, for øvrig svarte.

Utbredelse

Arten lever i Chile og Argentina.
Farmer boy

Handling

Almanzo viser at han er en gutt som jobber hardt for å vise både foreldrene og søsknene at han, på tross av at han er liten av vekst og ung av alder, er i stand til å ha større ansvar i og rundt gården. Han er veldig glad i hester, og jobber mye i låvene som er satt opp i gården. Han bruker mye tid på å lære både hester og okser som "Ptro" ("Whoa!") og hoppla ("giddap"), i tillegg til kommandoer som får dyrene til å gå til høyre og venstre. Almanzos virkelig store barndomsdrøm er at faren hans en vakker dag vi stole nok på ham til at han gir Almanzo en egen hest. Boka avsluttes med at Almanzos drøm går i oppfyllelse: En dag da Almanzo og faren drar til byen, møter de på en hjulmaker som heter Mr. Paddoc. Han bestemmer seg for å spørre Almanzo om han vil bli en lærling i hjulmakeryrket. Siden Almanzos bror Royal allerede har sagt han vil jobbe som en butikkinnehaver, håper Almanzos foreldre at han skal bli en bonde. Vel hjemme spør faren om han vil godta hjulmakerens tilbud. Overraskelsen er stor for både faren og hjulmakeren når Almanzo svarer med å spørre om han kan få et hingstføll isteden. Faren sier at hvis det er dét han ville, skulle han få hesten Starlight.
Sørlig blåvannymfe

Utbredelse

Sørlig blåvannymfe er utbredt i Europa og Nord-Afrika, østover til Sentral-Asia. Finnes i Danmark, og det sørøstlige Sverige og Finland. I sørøstlige Norge langs kysten, vest til Rogaland.

Utseende

Kjønnene er ulike. Hannen har en karakteristisk tegning på det andre bakkroppsleddet. Hunnen utseende varierer.
Vingene holdes taklagt bak på kroppen i hvile. Vingespennet er mellom 32 og 50  millimeter.

Levevis

Nymfen lever i næringsrike dype vann i lavlandet, med rik vegetasjon.
Eggene legges på vannplanter, vanligvis under vannlinjen. Utviklingen tar 1-2 år. Nymfen overvintrer på vegetasjonen eller ved røttene. De voksne (imago) vannymfene finnes vanligvis ikke langt fra stedet der de levde som nymfe.
Flygetiden er fra mai til august.
Sørlig blåvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Greenphone

Greenphone var en mobiltelefon (smartphone) som det norske programvareselskapet Qt Software utviklet for bruk av Qtopia Phone Edition, et operativsystem basert på nesten bare åpen programvare. ved bruk av Qtopia 4.3 vil den kunne brukes helt uten proprietær programvare.
Trolltech annonserte 22.oktober 2007 at rettighetene og teknologien bak Greenphone var solgt, og at formålet med å distribuere Qtopia-løsninger var oppnådd. Fortsatt støtter selskapet Qtopia Greenphone-samfunnet.
Uncharted (spillserie)

Setting

Drake's Fortune tar Drake til Amazonas og en uutforsket øy utenfor Sør-Amerikas kyst. Among Thieves tar Drake til det snødekte fjellandskapet i Tibet, et museum i Istanbul, jungelen i Borneo og mer urbane strøk i Nepal. Drake's Deception følger Drake gjennom en rekke steder, som noen gater i London og Colombia, et slott i Frankrike, enda et slott i Syria, en by i Jemen og den digre ørkenen Rub al Khali.

Spillbarhet

Uncharted-serien består av en kombinasjon av action-eventyr-elementer og 3D plattform-sekvenser i tredjepersonsperspektiv. Plattformelementene åpner for at Nate kan hoppe, svømme, holde fast i og bevege seg langs kanter, klatre og slenge seg fra tau, og andre akrobatiske bevegelser for å overvinne de ulike utfordringene han møter underveis i spillet. Til tross for det varierte utvalget av våpen i spillet, kan man kun bære ett sidevåpen (pistoler og lignende), ett våpen (rifler, hagler og lignende), og en håndfull håndgranater. Disse våpnene får man ved å plukke dem opp fra døde fiender eller finne noen som ligger rundt om på de ulike brettene.

Uncharted: Drake's Fortune

Uncharted: Drake's Fortune er det første spillet i serien, og kombinerer action-eventyr med plattformelementer i et tredjepersonsvinkel for å kartlegge reisen til protagonisten Nathan «Nate» Drake, den antatte etterfølgeren av oppdageren Sir Francis Drake, når han bestemmer seg for å finne den tapte skatten El Dorado i Sør-Amerika, med hjelp av journalisten Elena Fisher og Nathans nære venn, Victor «Sully» Sullivan. På ferden rundt om på den øde øya blir Nate, Elena og Sully nådeløst forfulgt av både pirater, ledet av Eddy Raja, og senere en gruppe med leiesoldater ledet av Gabriel Roman og Atoq Navarro, som Sully for øvrig står i gjeld til.

Uncharted 2: Among Thieves

Uncharted 2: Among Thieves tar Nate på en reise gjennom Nepal og Himalaya på søken etter den tapte byen Shamballa. Flere av figurene fra det første spillet returnerer i Among Thieves, som Elena Fisher og Victor Sullivan, og introduserer også nye figurer som Chloe Frazer, Harry Flynn og Zoran Lazarević, en serbisk krigsforbryter og spillets primære antagonist. Dette spillet byr også på en flerspiller-modus, noe Uncharted: Drake's Fortune ikke gjorde.

Uncharted 3: Drake's Deception

Uncharted 3: Drake's Deception er seriens tredje spill, og går dypere i forholdet mellom Nate og hans mentor og farsfigur, Victor «Sully» Sullivan, og de er begge på søken etter en tapt by, og reisen tar dem til Den arabiske halvøy og den enorme Rub al Khali-ørkenen for å finne Ubar (også kjent som «ørkenens Atlantis»). Elena Fisher og Chloe Frazer har begge mindre roller i spillet, og spillet introduserer også nye figurer som Charlie Cutter og Salim, Nates nyeste allierte, og Katherine Marlowe, Talbot og Ramesses, som utgjør spillets antagonister.
Chinatown, My Chinatown

«Chinatown, My Chinatown» er en amerikansk populærmusikksang, skrevet av Jean Schwartz (melodi) og William Jerome (tekst) i 1910.
Jerome og Schwartz innlemmet kinesiske musikalske former i vestlig musikk til melodien. Sangen har blitt innspilt av tallrike artister, innbefattet Al Jolson samt Chris Connor, og blir betraktet som en jazz standard.
Sangen var med i Woody Allens film Radio Days (1987) og i Illusion Softworks' videospill Mafia: The City of Lost Heaven (2002)
Autentisering

Autentisering (fra gresk αυθεντικός; ekte eller genuin) er handlingen å bekrefte noe eller noen som autentisk, altså ekte eller sann. Å autentisere en gjenstand kan bety å bekrefte dens opprinnelse eller kilde, å autentisere en person kan bety å kontrollere vedkommendes identitet. 
Innenfor informatikk betyr autentisering å verifisere den digitale identiteten til en avsender som forsøker å kommunisere. Avsenderen kan være en person som bruker en datamaskin, kun en datamaskin eller et program. Kommunikasjonen kan for eksempel være et forsøk på å logge inn på en datamaskin.
Innen utvikling av IT-systemer er autentisering at en bekrefter identiteten til den som i dette tilfellet logger seg inn i signeringstjenesten, og bekrefter identiteten til den som signererer dokumentet elektronisk.
En vegg av lyd

En vegg av lyd er en norsk plakatutstilling på Oslo Mekaniske Verksted, med 32 innbudte kunstnere fra Europa samt USA. Den ble avholdt 5. august–12. august 2008.
En vegg av lyd er et samarbeidsprosjekt mellom Øyafestivalen, Are Kleivan samt The american Poster Institute.
Blant de innbudte var Art Chantry, Hatch Show Print, Firehouse og Tara McPherson.
Det ble utstilt kun ett eksemplar av hver plakat. Samtlige er donert av kunstnerne.
Plakatene var til salgs første og siste dag av utstillingen.
Inntektene fra utstillingen gikk til drift av det idealistiske nettstedet www.gigposters.com.
De pontinske øyer

De pontinske øyer er en øygruppe i Tyrrenhavet utenfor vestkysten av Italia. Den største øyen Ponza har gitt navn til øygruppen. De andre øyene er Ventotene, Palmarola, Zannone, Santo Stefano og Gavi.
Øygruppen er dannet av vulkansk aktivitet og det har bodd mennesker der i tusenvis av år. Det er gjort arkeologiske funn fra neolittisk tid og frå bronsealderen. Øyene var bebodd av etruskere. Den tidligeste skriftlige kilden om øygruppen er fra da Den romerske republikken seiret over volskerene i 338 f.Kr..
I regjeringstiden til Augustus ble folk oppmuntret til å bosette seg på øyene og folk reiste til Ponza og Ventotene. Romerene brukte disse to øyene som tilfluktssted og til å sette politiske motstanderer i eksil. Omtrent to tusen år senere ble øyene brukt til akkurat det samme av fascistregimet til Benito Mussolini. 
De pontinske øyer ble forlatt i middelalderen på grunn av stadige plyndringstokt av sarasenere og sjørøvere. På 1700-tallet koloniserte Kongeriket Napoli øyene på nytt og senere ble de en del av Italia. 
I dag gjør mange små vingårder, ville urter og blomster og avsidesliggende strender og grotter øyene til ein populær turistdestinasjon.
Paris–Roubaix 2012

Lag

Syv profesjonell kontinentallag ble invitert til å delta: Argos-Shimano, Bretagne-Schuller, Cofidis, Farnese Vini Selle Italia, Saur-Sojasun, Europcar, Team NetApp.
Johan Wiland

IF Elfsborg

Wiland begynte å spille for IF Elfsborg i 1997, debuterte for klubben i en bortekamp mot Halmstads BK 4. mai 2000, der Wiland holdt buret rent til Halmstad fikk straffespark i det 91. minutt. Wiland vant seriegull med klubben i 2006, hvor Wiland startet i alle 26 kampene, slapp inn 19 mål, som var færrest i serien, samt holdt buret rent i tolv kamper.

FC København

Wiland signerte for FC København i 2009, og etablerte seg raskt som klubbens førstekeeper. I 2010 og 2011 ble Wiland Årets keeper i Danmark. I 2011/2012-sesongen ble Wiland kåret til Årets spiller i FC København. I 2014 mistet Wiland posisjonen som førstekeeper for klubben, etter signeringen av Stephan Andersen.

Malmö FF

Wiland signerte juli 2015 for Malmö FF, kort tid etter salget av klubbens tidligere førstekeeper, Robin Olsen, som gikk til P.A.O.K.

Landslagskarriere

Wiland spilte første landslagskamp for Sverige 18. januar 2007, da Sverige tapte 1–2 for Ecuador. Wiland var en del av troppen da Sverige deltok i EM i 2008 og 2012.
Bakkesmyger

Utseende

En liten (vingespenn 22 – 25 mm) sommerfugl, den minste av de norske Pyrgus-artene. Oversiden har brunsvart grunnfarge og tydelige, hvite flekker på begge vingespar, i likhet med den mye større moltesmygeren, men ulike polarsmyger og alvesmyger. Ellers kan de vanligvis bestemmes på størrelsen alene, og den forekommer sjelden sammen med de andre Pyrgus-artene.

Levevis

Bakkesmygeren har en meget rask flukt lavt over bakken og sitter stille det meste av tiden. Da den også er svært liten er den lett å overse. Den flyr over bakker, lysninger i skogen, veikanter og blomsterenger i mai – juni. Larven kan leve på forskjellige planter, de viktigste næringsplantene i Norge er trolig markjordbær (Fragaria vesca) og forskjellige murer (Potentilla spp.). Den er vanlig på Østlandet og Sørlandet og finnes også i Rogaland.
Baulne-en-Brie

Befolkningsutvikling

Antall innbyggere i kommunen Baulne-en-Brie
Referanse: INSEE
Avholdslaget Samhold

Avholdslaget Samhold var en kristen avholdsforening etablert i 1914, med tilhold i Laksevåg kommune. Laget hadde ikke eget lagshus, men fikk bruke Vassenden skoles lokaler til sine møtene. Noen av lærerne ved skolen var også medlemmer av Samhold. Avholdslaget hadde også en egen syforening.

Bakgrunn

Foreningens formål var naturlig nok å arbeide for avholdssaken. Det ble arrangert medlemsmøter og gitt ut en egen avis for medlemmene. Aktiviteter for medlemmene var blant annet folkeviseleik og studieringer, en årlig utflukt med båt, og man reiste også på stevner for å treffe folk fra andre avholdsforeninger. Etter innføringene i medlemsavisen å dømme var laget aktivt fra rundt 1914 til litt ut på 1920-tallet. Da hadde aktiviteten sunket, trolig fordi nøkkelpersoner i organisasjonen flyttet. Fra slutten av 1930-tallet virker aktiviteten å ha tatt seg opp igjen, da under navnet Mathopen avholdslag.
Arkivet etter Avholdslaget Samhold er oppbevart ved Bergen byarkiv og består hovedsakelig av medlemsavisene til organisasjonen. I tillegg finnes en møtebok for lagets syforening. Avisene, som het "Solstreif" og "Våren", gir et innblikk i aktiviteten til organisasjonen men aller mest er de kilder til medlemmenes livssyn og motivasjon for medlemskap.
Bladet Forskning

Bladet Forskning  er et tidsskrift som utgis av Norges forskningsråd. Det utkommer fire ganger årlig. Tidsskriftet inneholder nyheter om norsk forskning, redaksjonelle artikler om Norges forskningsråds aktiviteter, programmer, forskningspolitikk samt internvjuer og portretter av norske forskere og forskningsadministratorer. Bladet Forskning har som en hovedoppgave å informere og skape debatt om Forskningsrådets strategier, planer, beslutninger og tiltak»
Papirutgaven av bladet sendes ut gratis til personer som ønsker abonnement. Artikler fra Bladet Forskning som antas å ha mer allmenn interesse syndikeres ofte til nettstedet Forskning.no, samtidig som tidsskriftet har en nettutgave som har arkiv over eldre utgaver tilbake til 1993
Ansvarlig redaktør er Mona Gravningen Rygh.
Norwegian Mood

Norwegian Mood er et musikkalbum med Kari Bremnes, utgitt i 2000.
Michael Krohn-Dehli

Landslaget

Han fikk sin landslagsdebut for Danmark i EM-kvaliken mot Liechtenstein 11. oktober 2006.
Han ble tatt ut i Danmarks tropp til VM i fotball 2018 i Russland.
Anna Järvinen

Biografi

Som seksåring flyttet Järvinen til Stockholm sammen med sin mor. Hun sang med det svensk pop-bandet Granada fra midten av 90-tallet til 2003, da bandet ble oppløst. Etter å ha blitt refusert av flere plateselskaper släpptes till slut hennes debutalbum Jag fick feeling i november 2007 på det svenske plateselskapet Häpna. Her spiller hun mild og vakker folk-pop med Dungen i ryggen. Albumet er sart og sårt – men med en slags gryende optimisme som en rød tråd gjennom det hele og har mottatt en strøm av strålende kritikker. Jan Gradvall har beskrevet henne på følgende måte: ”Anna Järvinen stiger frem som en av Sveriges mest originale og begavede artister.” Albumet ble nominert til fire Grammy-priser, og ble hyllet i pressen, Sonic kalte albumet "den mest personlige og forløsende svenskspråklige debut siden Känn ingen sorg för mig Göteborg”. Albumet har også vakt oppsikt i Järvinen hjemland Finland, og hun turnerte begge land høsten 2007 og våren / sommeren 2008.
I 2009 slapp Järvinen sitt andre album Man var bland molnen, som ble nominert til tre svenaske Grammy-priser. Platen ble mottatt akkurat som debuten med hyllende anmeldelser, musikkskribenten Jan Gradvall skrev i sin anmeldelse at "Järvinen står denne gangen frem som en av de mest originale og talentfulle kunstnere." Samme år ble hun sang en duett med Olle Ljungström på sistnvntes album Sju. I desember 2009 år, fikk hun sammen med "Melody Club" en hit med julesangen "I Don't Believe in Angels".
Den 5. februar 2010 var hun gjesteartist i SVT-programmet På spåret, og i november 2010 deltok hun i en hyllest album til dikteren Sonja Åkesson, med de to tonesatte diktene "O, ur Hästens öga" og "Ajajaj". I løpet av svenske Grammy-pris-utdelingen i 2011 fremførte Järvinen sammen med Nina Kinert, Karla-Thérèse Kjellvander og The Rockridge Brothers Håkan Hellströms "Vid protesfabrikens stängsel". På sitt tredje album ”Anna Själv Tredje” (Stranded Rekords) har hun fått med seg og på albumet medvirker blant andre Gustav Ejstes og Reine Fiske fra Dungen, Joel Alme, Jacob Öhrvall med flere som musikere, en konstellasjon som virkelig fremmer det beste både hos Järvinen og medmusikantene. Albumet ble spilt inn i Göteborg av Mattias Glavå. Den første singelen fra albumet er sangen "Lilla Anna".
Den 9. november 2011 ble det annonsert at Anna ville stille med sangen "Porslin" i Svenske Melodi Grand Prix 2012. Sangen er skrevet av Martin Elisson ("Bad Cash Quartet",  "Hästpojken") og Björn Olsson ("Soundtrack of our lives"). "Det er en ballade. En klassisk Bjørn Olsson-låt. Vakker og smektende," sa Martin Elisson til Aftonbladet.
Hun arbeider også som en kunst lærer og engelsklærer ved skolen på Käppala Lidingö.
Sciocyrtinus

Utseende

En ganske liten, mørkt kastanjebrun trebukk, dekkvingenes fremre halvdel er lysere brune. Pronotum er mye lengre enn bredt.

Utbredelse

Arten er utbredt på Jamaica.
Elkeson

Klubbkarriere

Elkeson spilte først for Vitórias ungdomsakademi før han signerte kontrakt med første lag i 2009. Under 2010-sesongen oppnådde Elkeson suksess og gjorde seg fortjent til en flytting til Botafogo i mai 2011.
Etter to år blant Botafogos stjernespillere i Brasileirão, sikret Guangzhou Evergrande i Kinesisk superliga seg hans tjenester på slutten av 2012-sesongen.
Den 24. desember 2012 uttalte Guangzhou Evergrande offisielt at de hadde signert en kontrakt med Elkeson for en fireårsperiode for € 5,7 millioner. Han var i utgangspunktet ikke med i Guangzhou's 30-manns tropp for 2013 AFC Champions League på grunn av grensen for utenlandske spillere. Den 3. mars 2013 debuterte han for Guangzhou i 2013 Chinese FA Super Cup som Guangzhou Evergrande tapte for Jiangsu FC 2–1. Den 8. mars 2013 scoret Elkeson sine første to mål i Kina i åpningskampen i Kinesisk superliga mot Shanghai Shenxin, som sikret Guangzhou Evergrandes 5-1-seier. Han scoret tretten mål i sine første sju kamper i ligaen.
Hahnenkamm

Hahnenkamm er et fjell ved Kitzbühel i Østerrike, 1712 moh. Hahnenkamm er en del av alpinområdet omkring Kitzbühel, og er åsted for de årlige Hahnenkammrennene. Den mest kjente alpinløypa er «die Streif», som regnes som en av verdens farligste og mest fryktede løypetraséer.
Parelodina aroa

Utseende

Arten etterligner trolig hvitvinger, kanskje i slekten Delias.
En middelsstor blåvinge (vingespenn 40 millimeter). Hannens overside er hvit bortsett fra et lite, svart område ved roten (dette med spredte, blå skjell), svart fremkant og spiss på forvingen. Undersiden er helt hvit, men den svarte fargen fra oversiden skinner noe gjennom.

Utbredelse

Arten er utbredt i sentrale høylandsområder på Ny-Guinea.
Giacomo Biffi

Prest

Han ble presteviet i 1950 i Milano, bare 22 år gammel, av kardinal Alfredo Ildefonso Schuster. Han vendte tilbake til studiene for å avslutte med lisensiatgraden i teologi. Deretter underviste han ved erkebispedømmet Milanos seminar i Venegono (1951–60) og tok i 1955 doktorgraden i teologi ved det teologiske fakultetet i Venegono med doktorarbeidet «La colpa e la libertà nell'odierna condizione umana».
Deretter utførte han pastoralt arbeid i erkebispedømmet Milano og var sogneprest i Ss. Martiri Anauniani i Legnano (1960–69), et tett befolket arbeidersogn, og i Sant'Andrea i Milano (1969–75).
Han var bispedømmevikar for kultur fra 1974. Den 19. februar 1975 ble han utnevnt til teolog-kannik ved domkapittelet i Milano. Han ble utnevnt til direktør for det av ham selv rekonstituerte «Istituto Lombardo di Pastorale», et presteseminar, i 1975, og underviste der i dogmatikk. Han forfattet mange bøker og artikler, ikke minst om teologi, katekese og meditasjon.
Han var ansvarlig for erkebispedømmedømmets kommisjon for den ambrosianske ritus.

Biskop, erkebiskop, kardinal

Han ble utnevnt til hjelpebiskop i Bologna i 1975, og etter erkebiskop Enrico Manfredinis plutselige død i  1984 ble han promovert til erkebiskop der. Han ble kardinal i 1985.
Biffi fremholdt at «en homoseksualitetens ideologi» truet med å marginalisere enhver som måtte være imot den homoseksuelle agenda, og at katolikker måtte forberede seg på forfølgelser fra homosekskuelle aktivister og deres allierte.
I september 2000 vakte Biffi oppmerksomhet da ha foreslo (gjentok med særlig tydelighet) at man i innvandringspolitikken burde foretrekke innvandrere fra overveiende kristne land som Polen eller Filippinene frem for slike fra muslimske land, for på den måten å bevare Italias og Europas kristne identitet.
Da han fratrådte i desember 2003 i en alder av 75 år, ble han etterfulgt av Carlo Caffarra.
Flomlys

Flomlys en er sterk, bredstrålet kunstig belysning, som ofte benyttes for å belyse store og/eller utendørs idrettsarenaer mens et idrettsarrangement blir avviklet under dårlige lysforhold. På toppnivå i mange profesjonelle idretter er det et krav at et stadion må ha flomlys for å muliggjøre avvikling av kamper utenom dagtid. Ettermiddags- og kveldskamper passer ofte bedre for publikum som har jobb eller andre forpliktelser på dagtid. Den viktigste motivasjonen for dette er TV-markedsføring, spesielt i idretter som fotball som er avhengige av penger fra TV-rettigheter for å finansiere sin sport. 
I England ble de første forsøkene med flombelyste fotballkamper gjort på banen Bramall Lane i Sheffield i 1878. Den første flombelyste ligakampen i England fant imidlertid sted først 22. februar 1956 på Fratton Park i Portsmouth, i en kamp mellom Portsmouth og Newcastle United.
UEFA stiller krav til at et fotballstadion i kategori fire skal ha flomlys som gir banen en belysningsstyrke på minst 1 400 lux.